อเบอร์ดีน แนะลงทุนหุ้นขนาดเล็ก
อเบอร์ดีน แนะลงทุนในหุ้นขนาดกลางและเล็ก เชื่อการเมืองชัดเจนช่วยส่งเสริมตลาดหุ้นในทิศทางบวก
10 พ.ค. 2554

อเบอร์ดีน แนะลงทุนในหุ้นขนาดกลางและเล็ก เชื่อการเมืองชัดเจนช่วยส่งเสริมตลาดหุ้นในทิศทางบวก
นายอดิเทพ วรรณพฤกษ์ ‌กรรมการและประธานเจ้าหน้าที่‌บริหารฝ่ายการลงทุน บริษัท‌หลักทรัพย์จัดการกองทุน (บลจ.) ‌อเบอร์ดีน กล่าวว่า เม็ดเงินลงทุน‌ต่างชาติที่ไหลเข้ามาซื้อหุ้นไทยใน‌ช่วงที่ผ่านมาจะเน้นหุ้นขนาดใหญ่‌เป็นหลัก แต่เมื่อผ่านมาระยะหนึ่ง‌จะเริ่มมองหาหุ้นขนาดกลางและ‌เล็ก ‌เพราะราคาจะถูกและน่าสนใจกว่า ‌จึงเป็นโอกาสที่นักลงทุนจะเลือก‌ลงทุนหุ้นขนาดกลาง เพื่อหวังผล‌ตอบแทนในระยะยาว 3 ปีขึ้นไป
“กลุ่มอเบอร์ดีนยังมีมุมมองเป็น‌บวกต่อหุ้นไทย ซึ่งการเลือกตั้งก็‌ชัดเจนขึ้นและจากปัจจัยบวกในช่วง‌ก่อนการเลือกตั้งก็น่าจะทำให้ผล‌ประกอบการบริษัทจดทะเบียน (บ‌จ.) ดีต่อเนื่องได้ในช่วงไตรมาส 2 นี้ ‌จากการใช้จ่ายในเรื่องของการเลือก‌ตั้ง แม้กำไร บจ.ปีนี้จะเติบโตน้อย‌กว่า 2 ปีก่อน แต่ก็น่าจะโตได้ 5-‌10% และมีอัตราจ่ายเงินปันผล ‌4.7%” นายอดิเทพ กล่าว 
นายอดิเทพ กล่าวว่า สำหรับผู้ที่‌สนใจลงทุนหุ้นขนาดกลางและเล็ก ‌ปัจจุบันบริษัทมีกองทุนเปิดอเบอร์‌ดีน สมอลแค็พ (ABSM) โดยผล‌ตอบแทน 1 ปี ย้อนหลังที่ผ่านมาให้‌ผลตอบแทนที่ดีกว่าดัชนีเทียบวัดทุก‌ตัวและในช่วง 5 ปี ให้ผลตอบแทน‌ประมาณ 65% ขณะที่ดัชนีหุ้นไทย‌บวก 42%